Futbol bo‘yicha Chili terma jamoasi Amerika kubogi finalida Argentina ustidan penaltilar bo‘yicha 4:1 hisobida g‘alaba qozonib, 2015 ylgi Amerika kubogi sohibi sifatida 2017 yilda Rossiyada o‘tkaziladigan Konfederatsiyalar Kubogida ishtirok etish huquqini qo‘lga kiritdi. Bu musobaqada, shuningdek, 2018 yilgi Jahon chempionati mezboni sifatida Rossiya, amaldagi jahon chempioni Germaniya hamda 2015 yilgi Osiyo kubogi g‘olibi Avstraliya terma jamoalari ishtirok etadilar. Musobaqada jami 8 ta jamoa ishtirok etadi. Konfederatsiyalar Kubogi jahon chempionatidan bir yil oldin chempionatni kutib oladigan mezbon mamlakatda o‘tkaziladigan musobaqa hisoblanadi.